fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fr pl fi fi fi fi fi fi fi fi fi fi en en fi fi uk fi fi sv en fi uk fi fi fi nl fi fi it fi fi fi fi fi
Tentissä kirjoitettavan kypsyysnäytteen kielen arviointikriteerit — Monikielisen akateemisen viestinnän keskus Movi
Musiikin, taiteen ja kulttuurin tutkimuksen laitos
Monikielisen akateemisen viestinnän keskus
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Monikielisen akateemisen viestinnän keskus Movi > Ohjeita Movissa opiskeluun > Kypsyysnäyte > Tentissä kirjoitettava kypsyysnäyte > Tentissä kirjoitettavan kypsyysnäytteen kielen arviointikriteerit
Tentissä kirjoitettavan kypsyysnäytteen kielen arviointikriteerit https://movi.jyu.fi/fi/ohjeita/kypsyysnayte/tentissa-kirjoitettava-kypsyysnayte/kielen-arviointikriteerit https://movi.jyu.fi/@@site-logo/logo.png
Tentissä kirjoitettavan kypsyysnäytteen kielen arviointikriteerit
Kypsyysnäytteestä eli maturiteetista säädetään tutkintoasetuksessa 794/2004, jonka mukaan kypsyysnäytteen tulee osoittaa kielen hallintaa ja erinomaista kielitaitoa. Erinomaiseen kielitaitoon katsotaan kuuluviksi oman tieteenalan konventioiden hallinta, tekstin oikeaoppinen rakenne, käsitteiden oikeaoppinen käyttö, pohtivan ja yhtenäisen tekstin kirjoittamistaito sekä kielenhuollon normien hallinta.
Seuraavassa on kuvattu tenttitilaisuudessa kirjoitettavan kypsyysnäytteen kieliasun tarkastuksessa arvioitavia tekstin ominaisuuksia:
Kypsyysnäyte on tekstilajiltaan esseetyyppinen kirjoitelma. Tämä tarkoittaa, että oman tutkielman tutkimusongelma on pystytty suhteuttamaan johonkin yleisempään kehykseen. Kypsyysnäyte ei ole esimerkiksi tenttivastaus, raportti, pakina, kuvaus eikä referaatti kirjoitetusta tutkielmasta tai tutkimussuunnitelmasta. Koska kirjoitelma on esseetyyppinen, se ei voi pääasiallisesti koostua luetelmista, kuvioista, kaavoista tms.
Kypsyysnäyte on itsenäinen tekstikokonaisuus. Lukijan on pystyttävä ymmärtämään teksti varsinaiseen tutkimukseen perehtymättä. Kypsyysnäytteen lukijaksi ajatellaan henkilö, joka tuntee tieteenalan yleisen ajattelutavan, mutta ei ole perehtynyt kirjoittajan tekemään tutkielmaan tai tutkimukseen.
Kypsyysnäyte on asiatyylinen pohtiva teksti. Teksti osoittaa tieteellisen tyylilajin hallintaa. Tyyli on yhtenäinen läpi tekstin, eivätkä sitä riko esimerkiksi puhekieliset ilmaukset. Käytetty sanasto osoittaa tieteenalan käsitteistön hallintaa.
Teksti on ehyt ja looginen kokonaisuus. Tekstin pitää noudattaa esseen perusrakennetta, jossa on otsikko, aiheen taustoittava johdanto, varsinainen aiheen käsittelyosa ja lopetus. Näiden tekstin osien on erotuttava toisistaan.
Tekstin kappalejako ilmentää tekstin jäsentelyä ja kappaleiden sisällä ja välillä on sidoksisuutta. Kappalejako on osoitettu selvästi.
Teksti keskittyy otsikon rajaamaan aiheeseen ja näkökulmaan.
Virke- ja lauserakenteet ovat monipuolisia ja sujuvia. Teksti ei ole esimerkiksi päälausevaltaista, eivätkä sen virke- ja lauserakenteet toistu jatkuvasti samanlaisina.
Virke- ja lauserakenteet ovat kielenhuollon suositusten mukaisia. Niissä ei esiinny esimerkiksi sanajärjestys-, viittaussuhde-, kongruenssi- tai rektiovirheitä (ks. erillistä virhetyyppiesimerkistöä).
Teksti on suomen kielen oikeinkirjoitussääntöjen mukaista. Esimerkiksi yhdyssanojen kirjoittaminen ja välimerkkien sekä ison ja pienen kirjaimen käyttö ovat suomen kielen oikeinkirjoitussääntöjen mukaisia.
Käsialan tulee olla niin selkeää, että lukija pystyy erottamaan edellä mainitut seikat.
Yleensä hylätyssä kypsyysnäytteessä on puutteita vähintään kahdessa edellä esitetyssä kohdassa. Satunnaiset oikeinkirjoitusvirheet eivät yksin johda kypsyysnäytteen hylkäämiseen. Hylätystä kypsyysnäytteessä kirjoitetaan lausunto, ja lisäksi opiskelija saa kypsyysnäytetekstinsä kommentoituna. Lausunto ja kommentit auttavat opiskelijaa uuden kypsyysnäytteen kirjoittamisessa.
Monikielisen akateemisen viestinnän keskus Movi
Aiemmin hankitun osaamisen tunnistaminen ja tunnustaminen (AHOT)
Tentissä kirjoitettavan kypsyysnäytteen kielen arviointikriteerit
Monikielisen akateemisen viestinnän keskus
Monikielisen akateemisen viestinnän keskus
Puh. (014) 260 1211
Fax (014) 260 1021
Tietosuojailmoitus | Privacy Notice